Aalborg får ialt syv baner, som alle må benytte

Ikke alle børn og unge er medlem af en idrætsforening, men det skal ikke forhindre dem i at bevæge sig. Derfor er det besluttet, at de allerede fire anlagte bandebaner i Aalborg i år skal udvides med yderligere tre. Der kommer således baner ved Sønderbroskolen, Filstedvejens Skole og AaBs anlæg på Hornevej i Aalborg Øst. I forvejen findes de i Kildeparken, ved Frejlev Skole, Aalborg Chang og Aalborg Freja. Det fortæller nordjyske.dk. En bandebane er en lille boldbane med bander, som er velegnet til en række aktivitetsformer som fodbold, rullehockey, basketball m.m.